Täna saates -
Pakistanis mõisteti kristlik paar süüdi Muhhamedi pilkamises.
Usuvabadusaktivistid peavad süüdistusi fabritseerituiks.
Ruanda genotsiidis hukkus 20 aasta eest ligi miljon inimest.
Nüüd elavneb nii riigi majandus kui vaimuelu.
The Underground Coffee Project vabastab patuelust ja kuritegevusest.
KRISTLIKU MAAILMA UUDISED
Kristlikku abielupaari ähvardab Pakistanis sumranuhtlus.
Paar mõisteti surma
fabritseeritud jumalapilkesüüdistuse toel.
Nad olevat saatnud Muhhamedi-kriitililse tekstisõnumi.
Raporteerib Gary Lane.
Mässavad Pakistani moslemimilitandid
on valmis peksma ja tapma kõiki,
keda süüdistatakse Koraani, islami või Muhhamedi pilkamises.
Selline oli reaktsioon juulis, kui Gojra imaam
süüdistas kristlikku abielupaari prohvetit pilkava sõnumi saatmises.
Paar pandi vangi.
Keith Davies Rescue Christians'ist lükkab süüdistused ümber.
Naine on kirjaoskamatu. Mees on alakehast halvatud.
Nad kaotasid oma telefoni ja teatasid sellest poeomanikule.
Poeomanik tunnistas kohtus, et sai kaebuse varguse kohta.
Hoolimata puudulikest tõenditest mõisteti paar surma.
Daviese arvates anti süüdistajale või kohtunikule altkäemaksu,
või neid hirmutati.
Kohtunik oli öelnud erakohtumisel,
et peab andma surmanuhtluse või tapetakse tema.
Jeff King ühendusest ICC usub, et paar vabastatakse.
Paar jääb 5-6 aastaks vangi,
kuni ülemkohus nad vabastab, kui nad vanglas varem ei sure.
Mis saab nende lastest?
Kas lapsed on vanemaid näinud? - Ei ole.
Lapsedki on ohus. Fanaatikud tahavad tappa kogu pere.
Vanaisa on vana. Ta on mures,
kui kaua ta jaksab või suudab laste eest hoolitseda.
Vanaisa on 86-aastane.
Ta ei suuda lapsi elatada ja kasvatada.
Meie ühendus suudab lapsi aidata.
Shafqat ja Shagufta pole ainsad.
Surmamõistetuna vireleb vanglas ka Asia Bibi,
keda süüdistati jumalapilkes.
Need juhtumid on tähelepanu keskmes,
kuid paljud teised päevavalgele ei jõua.
Kingi ja Daviese sõnul
toetab USA Pakistani igal aastal miljonite dollaritega.
Selle rahaga saaks poliitilist mõjujõudu.
Tahame survet avaldada ja kindlustada nende vabastamise.
Tuleb palvetada ja õhutada rahvaesindajaid tegutsema.
Midagi ei juhtu ilma USA tugeva poliitilise surveta.
Gary Lane, CBN News
Daviese ja Kingi intervjuusid näeb Gary Lane'i blogis.
Moslemite ja kristlaste vahelistes kokkupõrgetes Kesk-Aafrikas
hukkus sel nädalal üle 30 inimese. Rahvas põgeneb vägivalla eest.
ÜRO Julgeolekunõukogu otsustas saata kohale
veel ligi 12 000 rahuvalvajat, kes saabuvad riiki septembris.
Maa on olnud kaoses alates 2003. a märtsist,
mil võimu saanud moslemimässulised alustasid rünnakuid kristlaste vastu.
Kristlikud militandid hakkasid kätte maksma.
Kõik kristlased ei vasta vägivallale vägivallaga.
Open Doors USA kohtus naisega, kes valis andestuse ja armastuse.
Renee Vianney abikaasa mõrvati Banguis 20.8.2013.
Varahommikul koputati uksele. Mul kästi välja minna.
Kartsime. Jäime sisse. Me ei saanud välja minna,
kuna nad käisid majast majja ning lõhkusid aknaid ja uksi.
Vend käskis mul istuda. Mu süda hakkas kloppima.
Ta ütles: "Eile, kui nad ta ära viisid,
tapeti ta teie kodu lähedal. Ta lebab endiselt seal."
Hakkasin karjuma.
Renee on kuue lapse ema. Ta hoiab oma usust kinni.
Püüan kõvasti neile andeks anda.
Kristlane ei haara relva ega taha oma naabrit tappa.
Olen elanud oma mehega moslemialadel.
Moslemid aktsepteerisid meid.
Ometi tappis moslem mu mehe.
Ma ei tee midagi. Püüan vaid oma tunnistust puhtana hoida.
Nad püüavad kristlasi moslemeiks pöörata.
Usun siiski, et neist endist saavad enne kristlased,
kui meie, kristlased, ustavalt Jumala lasteks jääme.
Luuka 6:26―27 - "Armasta oma vaenlast ...
Õnnistage neid, kes teid neavad."
Kommentaare ja palveid Kesk-Aafrika kristlaste eest
võib jätta meie Facebooki lehele.
Ruanda massimõrvast möödus 20 aastat.
Ühiskonnast ja majandusest jäid genotsiidis järgi vaid varemed.
Nüüd on sellest saanud edulugu.
Selle eest võib tänada ettevõtjaid. Efrem Graham uuris,
kuidas Regenti Ülikool aitab häid äriideid ellu viia.
Ruandat nimetati Aafrika südame troopiliseks Šveitsiks.
Ilu on naasnud maastikupilti ja elanike nägudele.
Kõigest näeb, et riik liigub õiges suunas.
Paljud tänavad uue suuna eest president Paul Kagamet.
Riigil läheb hästi, kui rahvas omanikuks hakkab.
Kagame ja Ruanda Rahvusrinne RPF
lõpetasid 1994. a genotsiidi.
Riigis tapeti 100 päevaga ca miljon inimest.
Serge Kamari naasis Kongost Ruandasse ja ühines RPFga.
Probleeme oli palju.
Üks rahvusrühm tappis teisi.
Teised püüdsid tapatalguid lõpetada
ja põgenikke maale tagasi tuua.
Olen uhke selle üle, et oma probleemi lahendasime.
Serge aitab riigi majanduskasvu kiirendada.
Tal on turistide seas populaarne kondiitriäri,
kust saab magusaid ja soolaseid snäkke.
Äri on tegutsenud 2,5 kuud. See läks hästi käima.
Kamari läbis Ruandas ettevõtlusinkubaatori kursused.
14-nädalase kursuse arendas välja Regenti Ülikool.
See muutis kõik, mida ettevõtlusest teadsin.
Meid õpetati olema ettevõtjad südamest, mitte peast.
Ettevõtlusinkubaatori kursuse on läbinud juba 200 ärimeest.
Inkubaatoreid on rajatud ka Ugandas ja Indias.
Aitame tuua muutust ärielu kaudu.
Jason Benedict osales inkubaatori avamisel.
Ruanda tahtis pilootprojekti.
Ruanda majanduse kasvutempo on üks Aafrika kiiremaid.
Riik meelitab ligi ettevõtlust.
Jean Bosco Iyacu on inkubaatori tegevjuht.
Ka endine pangajuht läbis kursused. Tal on kaks äri.
Tahame kindlustada, et kursuselõpetaja äri oleks edukas.
Lõpetajaid juhendavad mentorid.
Jean Bosco väitel pakub inkubaator ka suuremaid õppetunde.
Kuidas aidata ühiskonda ja teisi inimesi.
Õpetus realiseerub J. Lynni kondiitriäris.
Kondiitriäri sai nime Serge'i naise Jennifer Lynni järgi.
Ta tuli Kanadast Ruandasse misjonitööle.
Meile õpetati, et tasub teha seda, mida oskad,
või mida töötajad oskavad. Mu naine oli osav küpsetaja.
See on Jumala anne.
Vastutame selle eest.
Pagaritöökojas töötab 20 inimest, kellest 17-l on raske taust.
Naised ei suudaks muidu üüri maksta,
toitu osta või laste õppemaksu maksta.
Nad saavad väikest palka. Hoolitseme nende arstiabi eest.
Serge'l ja Jenniferil on visioon oma töötajate jaoks.
Tahame, et nad näeksid Jumala antud eesmärki.
Asi pole rahateenimises.
Pagaritöökoda on miniatuurne ettevõtlusinkubaator.
Aitame töötajail oma äriplaani visandada.
Aitame neil oma äri rajada.
Neil võivad olla säästud. Aitame neid majanduslikult.
Nad võivad oma äri alustada.
On tore, et nad siin töötavad,
aga tahan, et nad edasi liiguksid.
Tänu ettevõtlusinkubaatorile on maa veel kaunim kui enne.
Efrem Graham, Kigali, Ruanda
Moslemimässulised allkirjastasid pärast aastakümnete pikkust võitlust
Filipiinide valitsusega rahuleppe.
Mida tähendab see kristlastele, kes kahe tule vahel elavad?
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht, sõber teistele,
keegi, kes aitab, kes tegutseb õigesti,
kes unistab oma tulevikust. Lapsed vajavad meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Homsis, Süürias, tapeti austatud Hollandi preester.
Jesuiidist isa Francis van der Lugt elas Süürias üle 40 aasta.
Ta tahtis jääda mässuliste aladele põgenikke ja tsiviilelanikke aitama.
Rünnakud Süüria kristlaste vastu on tihenenud võrdväärselt
radikaalsete moslemimässuliste võimuhaaramisega.
Maailma suurimas demokraatlikus riigis Indias
tormavad valijad parlamendivalimistel urnide äärde.
Valimised võib võita opositsioonipartei BJP.
See tekitab muret kristlastele.
Kristlased kardavad, et kõik aastate jooksul saavutatu
hävitatakse mitmes kohas ühe pastakatõmbega,
sest BJP juhtkonna käitumine on kohati väga agressiivne.
India kristlased paluvad palvet.
Islamimässulised on sõdinud Lõuna-Filipiinidel valitsuse vastu
üle 100 aasta.
Pärast 17 aastat kestnud rahukõnelusi
allkirjastasid valitsus ja peamine mässulistegrupp rahuleppe.
Jätkab Lucille Talusan.
Filipiinide valitsus ja Morode Islamistlik Vabadusrinne MILF
allkirjastasid ajaloolise rahuleppe.
MILF on suurim rahvuslikust vabadus- rindest MNLFst lahku löönud grupp.
Mõned MNLF liikmed piirasid mullu sügisel Zamboangat.
Hukkus 200 inimest. Tuhanded kaotasid kodu.
Parmanan Hajul jäi Zamboangas sõjale jalgu.
Meie kodu oli rindejoonest 100 meetri kaugusel.
See oli traumaatiline. Olen rõõmus rahuleppe üle.
Tegeleda tuleb veel teiste moslemigruppidega,
enne kui rahulepet edukaks võib nimetada.
Valitsus, MILF ja teised osalised, nagu kristlased, usuvad,
et leping on moslemienamusega Mindanaol püsiva rahu võtmeks.
Piiskop Efraim Tendero Filipiinide Evangeelsete Kirikute Liidust ütleb,
et kristlaste lepitustöö aitas kaasa lahingute lõpetamisele,
kus on pärast 1970. aastat hukkunud ca 150 000 inimest.
Toetasime avatud kõnelusi.
Tagatakse nii usu-, jumalateenimis- kui väljendusvabadus.
Moslemiliider palus mul nende eest veel palvetadagi!
Rahulepe peab saama veel Filipiinide Kongressi heakskiidu.
President Aquino toetab rahuplaani
ja hoiatas selle pidurdajaid.
Ma ei luba seda, et mu rahvalt röövitakse taas rahu,
mitte nüüd, kui on juba nii kaugele jõutud.
Paljud moslemirühmad on olnud rahuplaani vastu.
Tee Lõuna-Filipiinide rahuni võib veel pikk ja vaevaline olla.
Lucille Talusan, Manila
Teenistus aitab narkomaanidel ja kurjategijail
kohviubade abil uut elu alustada.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus sisaldab mänge, videoid
ja vastuseid küsimustele.
Tasuta rakenduse võib alla laadida iTunesist ja Google'i mängudepoest.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
USAs satuvad miljonid uimastite ja kuritegeliku elu küüsi.
Vanglate rehabilitatsioonitöö tulemused on lahjad olnud.
Üks teenistus on aga häid tulemusi saavutanud.
Caitlin Burke tutvus selle tööga Washingtoni osariigis.
Skagit Valleys, Burlingtonis, koidab hommik.
Underground Coffee Project alustab vanas pangahoones tööpäeva.
Mehed on jõugu-, vangla- ja uimastitaustadega.
Kasutasin heroiini, metamfetamiini ja kokaiini. Tootsin metamfetamiini.
Kasutasin uimasteid iga päev.
Olin kurjusega mestis 17 aastat.
Underground Coffee töökojas
leiavad mehed ubade röstimises sügavamagi tähenduse.
Külmad, kõvad ja inetud oad pannakse röstimistrumlisse.
Kuumus muudab neid nii sisemiselt kui väliselt.
Muutuvad nende lõhn ja maitse.
Nii juhtus ka Zachiga. Püha Vaimu tuli murdis tema kesta
ja muutis vägivaldse, vihase mehe alandlikuks jumalasulaseks.
Millised sihid sul nüüd elus on?
Tahan kannatajile rõõmusõnumit viia ja käia nende kõrval.
Jeesus läks kannatajate juurde.
Kuigi nad olid süüdlased ja patused, Ta ei vältinud neid.
The Underground Coffee projekti korraldab ühendus Tierra Nueva.
Kõik algas kohviubadest. Honduras 1981.
Maa vaesus puudutas noorpaarist Bob ja Gracie Ekbladia.
Enamik elanikest pidas vaesust Jumala tahteks.
Kui neile maaharimist õpetasime ja nad tulemusi nägid, nad avanesid.
Saime neile Jumalast teistsuguse pildi anda.
Hondurase talupojad ei tahtnud jutlusi kuulata.
Hispaania keeles tähendab 'jutlus' sama, mis 'noomitus'.
Enamus kohalikke arvavad,
et kirik meenutab neile vaid kõiki tegemata jäetud asju.
Bob kirjutab oma raamatus, kuidas ta aitas neil
Jumala tingimusteta armastuse leida. Sündis Tierra Nueva (Uus maa) töö.
Bob ja Gracie naasid 1994. a USAsse.
Vanglakaplaniks nimetatud Bob kohtus Julioga.
Otsisin abi,
kuid kuritegeliku mineviku ja jõugutausta tõttu öeldi alati ära.
Bob ja Tierra Nueva ütlesid, et Jeesus armastab mind tingimusteta.
Julio kest oli eriti kõva,
kuna ta oli seotud jõukudega ja sõltus tugevatest uimastitest.
Vanglareisid kestsid 18 aastat. Ta ei saanud mujalt enam abi.
Tema tapmise eest lubati autasu.
Lubasin Jumalale alistuda, kui Ta mind hädast välja aitab.
Mulle meenusid Bob ja Tierra Nueva.
Ta istus bussi ja saabus Skagit Valleysse.
Korraldasime talle kohe ristimise.
Ta kasvas jumalameheks.
Usun vastupidavusse.
Ma ei pidanud end Jumala armastuse vääriliseks.
Kuidas saaks Jumal kedagi sellist kasutada?
Bob ütles: "Paulus kiusas kristlasi taga, kuid Jeesus kasutas tedagi."
Tierra Nueva näitab, milline Jeesuse töö tegelikult oli.
See tunnistab alandlikkusest ja tingimusteta armastusest
samas, kui tänapäeva Saulid Kristuse sarnaseks muutuvad.
Caitlin Burke, Skagit, Washington
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Liitu CBN-i parnterlusprogrammiga ja tee otsekorraldusleping.
Võid aidata maailma oma kodust.
Piibli sõnul räägib Jumal öistes nägemustes.
Kas Jumal räägib endiselt unede kaudu?
Unede läbi Jumal hoiatab, õpetab, inspireerib,
kutsub palvetama ja ehitab meie usku.
Gordon Roberston õpetab DVD-l Visions of the Night,
kuidas Jumal rääkis Piiblis inimestega unedes,
kuidas teada, kas uni on Jumalast, mida teha, kui Jumal unes kõnetab,
ja kuidas mõista Jumala plaane.
Uned võivad rääkida, mida Jumal tahab, et teeksime.
Võid näha und headest tegudest, mis Jumal on sinu jaoks valmistanud,
ja leida rahulolu, mille võib anda vaid Tema.
Saadame DVD sulle kingiks, kui hakkad 700-Klubi partneriks.
Lõpuks näitame teile haruldast pilti.
See on mobiilivideo Ida-Hiinast,
kus kristlastest inimkilp kaitseb hävitamisele määratud kirikut.
Wenzhous laulsid ja palvetasid Sanjiangi ja naaberkoguduste liikmed
kiriku ees. Kogudusejuhtide sõnul
kardavad kommunistid kristluse kiiret kasvu ja vägivalla levikut.
See on tänaseks kõik.
Tegime maailmale tiiru peale. - Julgustavad uudislood.
Järgmise korrani! Jumal õnnistagu teid!
Tõlge: Monika Jaaguri